
[bookmark: _Toc42401990]Rīga 2026
I. VISPĀRĪGĀ INFORMĀCIJA
1.1. Iepirkuma identifikācijas numurs: LU 2026/60.
1.2. Iepirkuma procedūras veids: atklāts konkurss saskaņā ar Publisko iepirkumu likumu (turpmāk – PIL), Ministru kabineta 28.02.2017. noteikumiem Nr.107 “Iepirkuma procedūru un metu konkursu norises kārtība” un citos publisko iepirkumu regulējošajos normatīvajos aktos noteikto (turpmāk – Iepirkums).
1.3. Pasūtītājs:
	Pasūtītāja nosaukums
	Latvijas Universitāte (turpmāk – LU vai Pasūtītājs)

	Adrese
	Raiņa bulvāris 19, Rīga, LV-1050

	Reģistrācijas Nr. Izglītības un zinātnes ministrijas (IZM) reģistrā 
	3391000218


	PVN maksātāja reģ. Nr.
	LV90000076669

	Tālruņa Nr.
	+ 371 67034777

	Kontaktpersona:
	Kontaktpersona organizatoriskajos jautājumos:
Eduards Duhanovskis, LU Juridiskā departamenta Iepirkumu nodaļas vadītāja vietnieks,
e-pasts: iepirkums@lu.lv

	Darba laiks
	darbdienās no plkst. 9:00 līdz plkst.17:00


1.4. Iepirkuma procedūru veic ar Latvijas Universitātes 2025. gada 23. decembra rīkojumu Nr. 1-4/549 “Par Latvijas Universitātes iepirkumu komisiju sastāviem” izveidota LU Centralizēto iepirkumu komisija (turpmāk – Komisija).
1.5. Iepirkuma priekšmets: Bibliotēkas procesu automatizācijas un pašapkalpošanās sistēmas paplašināšanas risinājumu piegāde un uzstādīšana saskaņā ar Iepirkuma nolikumu (turpmāk – Nolikums) un tehnisko specifikāciju (turpmāk – Tehniskā specifikācija), kas ir pievienota Nolikuma 2.pielikumā.
1.6. Galvenais CPV kods: 31640000-4 – Iekārtas un aparatūra ar specifiskām funkcijām. 
1.7. Iepirkums ir sadalīts 3 (trīs) daļās:
	Daļas Nr.
	Daļas nosaukums
	Daļas paredzamā līgumcena
(EUR bez PVN)
	Papildu CPV kods
	Piegādes un uzstādīšanas termiņš

	1.
	Bibliotēkas RFID sistēmas paplašināšanas risinājuma piegāde un uzstādīšana
	170`000
	48160000-7 – Bibliotēkas programmatūras pakotne
51500000-7 –  Ierīču un iekārtu uzstādīšanas pakalpojumi
	4 mēneši

	2.
	Datoru uzglabāšanas iekārtu piegāde un uzstādīšana
	140`000
	44421720-0 –Slēdzamie skapīši
51500000-7 –  Ierīču un iekārtu uzstādīšanas pakalpojumi
	4 mēneši

	3.
	Datoru uzglabāšanas iekārtas modernizācijas risinājuma piegāde un uzstādīšana
	10`000
	31681500-8 – Uzlādes ierīces
51500000-7 –  Ierīču un iekārtu uzstādīšanas pakalpojumi
	3 mēneši


1.8. Paredzamā līgumcena: 320`000 EUR (trīs simti divdesmit tūkstoši euro), neieskaitot pievienotās vērtības nodokli (turpmāk – PVN).
1.9. Ja pretendenta, kuram būtu piešķiršamas Iepirkuma līguma slēgšanas tiesības,  piedāvātā līgumcena attiecīgajā Iepirkuma daļā pārsniedz Nolikuma 1.7. punktā noteikto attiecīgās Iepirkuma daļas paredzamo līgumcenu un ja Pasūtītājam nav pieejami finanšu līdzekļi Iepirkuma līguma slēgšanai attiecīgā pretendenta piedāvātās līgumcenas apjomā, Komisija ir tiesīga pārtraukt Iepirkumu attiecīgajā Iepirkuma daļā un neslēgt Iepirkuma līgumu.
1.10. Izpildītājam, iesniedzot attiecīgu avansa atmaksas nodrošinājumu, ir tiesības pieprasīt un saņemt avansu atbilstoši Nolikuma 7. pielikuma 1. punkta noteikumiem.
1.11. Piedāvājuma izvēles kritērijs: Iepirkuma nolikuma prasībām atbilstošs saimnieciski visizdevīgākais piedāvājums saskaņā ar Nolikuma 6.1. punktā noteiktajiem piedāvājumu izvērtēšanas kritērijiem.
1.12. [bookmark: _Hlk131428403][bookmark: _Toc42401991]Iepirkums tiek finansēts no projekta Nr.4.2.1.8/2/25/I/004 “Latvijas Universitātes studiju vides modernizācija STEAM jomā” un LU finanšu līdzekļiem.
II. PIEDĀVĀJUMA NOFORMĒŠANAs, IESNIEGŠANAS UN ATVĒRŠANAS KĀRTĪBA
2.1. Noformējot piedāvājumu, jāievēro Nolikumā noteiktās prasības un piedāvājumā  jāietver:
2.1.1. Pretendenta pieteikums, kas sagatavots atbilstoši Nolikuma 1. pielikumā noteiktajai formai;
2.1.2. Pretendenta kvalifikācijas (atlases) dokumenti atbilstoši Nolikuma IV nodaļā noteiktajām prasībām;
2.1.3. Pretendenta tehniskais piedāvājums, kas sagatavots atbilstoši Nolikuma V nodaļā noteiktajām prasībām, ievērojot Nolikuma 3. pielikumā noteikto formu;
2.1.4. Pretendenta finanšu piedāvājums, kas sagatavots atbilstoši Nolikuma V nodaļā noteiktajām prasībām, ievērojot Nolikuma 4. pielikumā noteikto formu.
2.2. [bookmark: _Toc134628672]Nolikuma saņemšana, informācijas apmaiņas kārtība un papildu informācijas pieprasīšanas kārtība.
2.2.1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/1020  šā Iepirkuma profilā (turpmāk – Pircēja profils).
2.2.2. Nolikums, tā grozījumi un cita informācija par iepirkuma procedūras norisi tiek publicēta Pircēja profilā. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
2.2.3. Informācijas apmaiņa starp Pasūtītāju un piegādātājiem notiek Pircēja profilā. Saziņas dokumentā ietver iepirkuma procedūras nosaukumu un identifikācijas numuru.
2.2.4. Ja piegādātājs ir laikus pieprasījis papildu informāciju par Nolikumu, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un Pircēja profilā publicē atbildes, norādot arī uzdotos jautājumus.
2.2.5. Ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem Pircēja profilā dienā, kad paziņojums par izmaiņām vai papildu informāciju publicēts IUB tīmekļvietnē, ja nepieciešams, pagarinot piedāvājumu iesniegšanas termiņu.
2.3. [bookmark: _Toc496021982]Piedāvājumu iesniegšanas un atvēršanas vieta, datums, laiks un kārtība
2.3.1. Saskaņā ar PIL 39. panta pirmo daļu piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
2.3.2. Informāciju par to, kā piegādātājs var reģistrēties par Nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883. 
2.3.3. Pretendenti piedāvājumus iesniedz EIS Pircēja profilā Iepirkuma sadaļā norādītajā termiņā, kā arī Iepirkumu uzraudzības biroja valsts informācijas sistēmā “Publikāciju vadības sistēma” attiecīgajā paziņojumā norādītajā termiņā. Ārpus EIS Pircēja profila un/vai pēc noteiktā termiņa iesniegtie piedāvājumi tiks atzīti par neatbilstošiem Nolikuma prasībām.
2.3.4. Piedāvājumu atvēršana notiek EIS Pircēja profilā 4 (četras) stundas pēc piedāvājumu iesniegšanas termiņa beigām. Iesniegto piedāvājumu atvēršanai var sekot līdzi tiešsaistes režīmā.
2.3.5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
2.3.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
2.3.7. Piedāvājumu vērtēšanu un lēmumu pieņemšanu Komisija veic slēgtā sēdē.
2.3.8. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
2.3.9. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
2.4. Piedāvājumu noformēšanas kārtība
2.4.1. Piedāvājums jāiesniedz elektroniski Pircēja profilā, ievērojot šādas pretendenta izvēles iespējas:
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
2.4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
2.4.3. Sagatavojot piedāvājumu, pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
2.4.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.4.4. Iesniedzot piedāvājumu, pretendents pilnībā atzīst visus Nolikumā (tai skaitā tā pielikumos un formās, kuras ir ievietotas Pircēja profilā) ietvertos noteikumus.
2.4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (tai skaitā ņemot vērā arī PIL 38. panta astotās daļas regulējumu).
2.4.8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem (izņemot dokumentus angļu valodā) jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
2.4.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija.
2.4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.4.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
2.4.12. Pretendents piedāvājumu iesniedz par vienu vai vairākām Iepirkuma daļām. Pretendents nedrīkst iesniegt piedāvājuma variantus. Pretendentu piedāvājumi, kuri būs nepilnīgi vai kuros būs iesniegti piedāvājuma varianti, tiks noraidīti.
III. PRETENDENTU IZSLĒGŠANAS NOTEIKUMI
3.1. Komisija izslēdz pretendentu no dalības Iepirkumā PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajos gadījumos, ņemot vērā PIL Pārejas noteikumu 28. punkta “2” apakšpunkta noteikumus.
3.2. Komisija pārbaudi par pretendentu izslēgšanas gadījumu esamību veic kārtībā, kāda ir noteikta PIL 42. pantā un Pārejas noteikumu 28. punkta “1” apakšpunktā.
3.3. Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. Uzticamības nodrošināšanai iesniegtos pierādījumus Komisija vērtē saskaņā ar PIL 43. panta noteikumiem un kompetento institūciju norādījumiem.
IV. KVALIFIKĀCIJAS PRASĪBAS UN IESNIEDZAMIE DOKUMENTI
	Nr.
	Prasība
	Iesniedzamais dokuments

	4.1.
	Vispārīgi

	4.1.1.
	Pretendents ir fiziska vai juridiskā persona, vai šādu personu apvienība jebkurā to kombinācijā, kas attiecīgi piedāvā piegādāt preci un atbilstoši nolikuma prasībām ir iesniegusi piedāvājumu, lai piedalītos Iepirkumā.
	Pretendenta pieteikums dalībai Iepirkumā saskaņā ar Nolikuma 1. pielikumu.

	4.1.2.
	Pretendents normatīvajos aktos noteiktajā kārtībā ir  reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.

	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē. 

Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.1.3.
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
[bookmark: _Hlk185067231]Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums dalībai Iepirkumā ar drošu elektronisko parakstu  jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Dokuments, kas apliecina Pretendenta pārstāvja, kurš paraksta piedāvājuma dokumentus, pārstāvības (paraksta) tiesības.

	4.1.4.
	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	Pretendenta iesniegti pierādījumi, ka tā rīcībā būs nepieciešamie resursi, iesniedzot dokumentu (apliecinājumu vai vienošanos), kas apliecina šīs personas sadarbību konkrētā līguma izpildei un nepieciešamo resursu nodošanu  Pretendenta rīcībā gadījumā, ja ar Pretendentu tiek noslēgts Iepirkuma līgums.

	4.1.5.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Piegādātāju apvienībai 10 dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
 


	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
· Piegādātāju apvienības dibināšanas mērķis un vienošanās spēkā esamības termiņš;
· Katra apvienības dalībnieka paredzamā Iepirkuma līguma daļa, tiesības un pienākumi;
· Informācija par piegādātāju apvienības vadošo dalībnieku;
· Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

Ja Pretendents ir LR Uzņēmumu reģistrā  reģistrēta personālsabiedrība, tās biedru vienošanās Pretendentam nav jāiesniedz.

Prasības attiecībā uz tehniskajām un profesionālajām spējām  piegādātāju apvienības dalībnieki vai personālsabiedrības biedri var izpildīt kopā.

	4.1.6.
	Pretendents norāda visus apakšuzņēmējus un tiem nododamās Iepirkuma līguma daļas.

Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē.
	Apakšuzņēmēju saraksts saskaņā ar Nolikuma 1. pielikumu.

Katra apakšuzņēmēja apliecinājums saskaņā ar Nolikuma 6. pielikumu.


	4.2.
	Tehniskās un profesionālās spējas

	Iepirkuma 1. daļa

	4.2.1.
	Pretendentam iepriekšējo 5 gadu laikā[footnoteRef:1] ir pieredze 2 (divu) bibliotēku radiofrekvences identifikācijas (turpmāk – RFID) sistēmu piegādē un uzstādīšanā, kur: [1:  Šeit un turpmāk Nolikumā ar pieredzi iepriekšējo piecu gadu laikā tiek saprasts laika periods, kas ietver 2021., 2022., 2023., 2024. un 2025. gadu, kā arī 2026. gadu līdz piedāvājuma iesniegšanas dienai.] 

1) vismaz 1 (vienas) sistēmas piegādes un uzstādīšanas izmaksas ir vismaz 85`000 EUR (astoņdesmit pieci tūkstoši euro), neieskaitot pievienotās vērtības nodokli;
2) vismaz 1 (viena) sistēma ir integrēta ēkas piekļuves kontroles sistēmā.
	Pretendenta pieredzes apraksts Nolikuma 4. pielikumā norādītajā formā un katras pieredzes aprakstā norādītās piegādes saņēmēja paraksttiesīgās personas parakstīta atsauksme vai alternatīvs dokuments, kurā ietvertā informācija pilnībā apliecina attiecīgās prasības izpildi.

	4.2.2.
	Pretendents līguma izpildē piesaista vismaz 2 (divus) speciālistus ar atbilstošu izglītību un profesionālo kvalifikāciju:
	Pretendenta piesaistīto speciālistu saraksts  Nolikuma 4. pielikumā norādītajā formā.

	4.2.2.1.
	Projekta vadītājs (atbildīgs par bibliotēkas RFID sistēmas ieviešanu): 
1) augstākā akadēmiskā vai otrā līmeņa profesionālā augstākā izglītība inženierzinātnēs, vadības jomā vai informācijas tehnoloģijās;
2) pieredze iepriekšējo 5 (piecu) gadu laikā 2 (divu) bibliotēku RFID sistēmu ieviešanas projektu īstenošanā projekta vadītāja lomā, kur vismaz 1 (viena) sistēma ir integrēta ēkas piekļuves kontroles sistēmā;
3) piedāvātās sistēmas iekārtu ražotāja  vai tā pilnvarotā pārstāvja izsniegts vai starptautiski atzīts sertifikāts par projektu vadītāja profesionālo kvalifikāciju ar tiesībām sagatavot, vadīt un ieviest bibliotēku RFID sistēmu projektus.
	Pretendenta piesaistītā speciālista  pieredzes apraksts Nolikuma 5. pielikumā norādītajā formā un izglītību un profesionālo kvalifikāciju apliecinošu dokumentu kopijas.

	4.2.2.2.
	Bibliotēku RFID sistēmu uzstādīšanas un uzturēšanas inženieris:
1) augstākā akadēmiskā vai otrā līmeņa profesionālā augstākā izglītība inženierzinātnēs;
2) pieredze iepriekšējo 5 (piecu) gadu laikā 2 (divu) bibliotēku RFID sistēmu projektu īstenošanā inženiera lomā, kur vismaz 1 (viena) sistēma ir integrēta ēkas piekļuves kontroles sistēmā;
3) piedāvātās sistēmas iekārtu ražotāja vai tā pilnvarotā pārstāvja izsniegts sertifikāts bibliotēku RFID sistēmu ierīkošanā, tehniskajā uzturēšanā un garantijas apkalpošanā.
	Pretendenta piesaistītā speciālista  pieredzes apraksts Nolikuma 5. pielikumā norādītajā formā un izglītību un profesionālo kvalifikāciju apliecinošu dokumentu kopijas.

	Iepirkuma 2. un 3. daļa

	4.2.3.
	Pretendentam iepriekšējo 3 (trīs) gadu laikā[footnoteRef:2] ir pieredze 2 (divu) iepirkuma priekšmetam līdzīgu pašapkalpošanās sistēmu piegādē un uzstādīšanā. [2:  Šeit un turpmāk Nolikumā ar pieredzi iepriekšējo trīs gadu laikā tiek saprasts laika periods, kas ietver 2023., 2024. un 2025. gadu, kā arī 2026. gadu līdz piedāvājuma iesniegšanas dienai.] 


Par atbilstošu minētajai prasībai tiks uzskatīta slēgta tipa skapja pašapkalpošanās sistēma, kura ir savietojama ar bibliotēkas informācijas sistēmu Aleph.
	Pretendenta pieredzes apraksts Nolikuma 4. pielikumā norādītajā formā un katras pieredzes aprakstā norādītās piegādes saņēmēja paraksttiesīgās personas parakstīta atsauksme vai alternatīvs dokuments, kurā ietvertā informācija pilnībā apliecina attiecīgās prasības izpildi.

	4.2.4.
	Pretendents līguma izpildē piesaista vismaz 1 (vienu) speciālistu informācijas sistēmās ar atbilstošu izglītību un profesionālo kvalifikāciju[footnoteRef:3]: [3:  Iepirkuma 2. un 3. daļā, kā arī Nolikuma 4.2.2.2. apakšpunktā noteiktās lomas izpildei Iepirkuma 1. daļā var tikt piesaistīts viens un tas pats speciālists, ja tas atbilst visām attiecīgajā Iepirkuma daļā speciālistam izvirzītajām prasībām.] 

1) augstākā akadēmiskā vai otrā līmeņa profesionālā augstākā izglītība inženierzinātnēs, matemātikā vai informācijas tehnoloģijās;
2) pieredze iepriekšējo 3 (trīs) gadu laikā 2 (divu) iepirkuma priekšmetam līdzīgu pašapkalpošanās sistēmu[footnoteRef:4] uzstādīšanā; [4:  Sk. piezīmi Nolikuma 4.2.3. apakšpunktā.] 

3) piedāvātās sistēmas ražotāja vai tā pilnvarotā pārstāvja izsniegts sertifikāts piedāvātās sistēmas ierīkošanā, tehniskajā uzturēšanā un garantijas apkalpošanā.
	Pretendenta piesaistītā speciālista  pieredzes apraksts Nolikuma 5. pielikumā norādītajā formā un izglītību, profesionālo kvalifikāciju un norādīto pieredzi apliecinošu dokumentu kopijas.

	4.3.
	Nodrošinājums

	4.3.1.
	Pretendents līguma slēgšanas tiesību piešķiršanas gadījumā iesniedz  neatsaucamu beznosacījumu pirmā pieprasījuma avansa atmaksas nodrošinājumu (ja nepieciešams avanss) avansa summas apmērā (līdz 30% no iepirkuma līguma summas).
	Pretendenta apliecinājums Nolikuma 7. pielikumā norādītajā formā.

	4.3.2.
	Pretendents līguma slēgšanas tiesību piešķiršanas gadījumā iesniedz  neatsaucamu beznosacījumu pirmā pieprasījuma saistību izpildes nodrošinājumu 10% apmērā no iepirkuma līguma  summas.
	


4.4. Eiropas vienotais iepirkuma procedūras dokuments (nav obligāts pretendentu atlases dokuments)
4.4.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Paziņojumā par līgumu vai Iepirkuma dokumentos noteiktajām pretendentu atlases prasībām.  
4.4.2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai .doc  formātā   tīmekļvietnē http://espd.eis.gov.lv/filter?lang=lv. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu.
4.4.3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4.4.4. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
4.4.5. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par līgumu vai Iepirkuma dokumentos noteiktajām pretendentu atlases prasībām. 
4.4.6. Ja pretendents piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10`000 euro.
V. PRASĪBAS TEHNISKAJAM UN FINANŠU PIEDĀVĀJUMAM
5.1. Tehniskajam un finanšu piedāvājumam jābūt sagatavotam saskaņā ar tehniskās specifikācijas prasībām Nolikuma 3. pielikumā norādītajā formā un tādā apjomā, lai pasūtītājs varētu izvērtēt piedāvājuma atbilstību visām Nolikumā un tehniskajā specifikācijā noteiktajām prasībām. Tehniskajam piedāvājumam jāpievieno visa tehniskajā specifikācijā prasītā informācija. Finanšu piedāvājumā jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu tehniskajā specifikācijā noteikto mērķi un piegādātu un uzstādītu tajā noteiktās preces.
VI. PIEDĀVĀJUMU VĒRTĒŠANA
6.1. Komisija veic iesniegto Pretendentu piedāvājumu vērtēšanu slēgtā sēdē, pārbauda piedāvājumu atbilstību visām Nolikumā noteiktajām prasībām un katrā Iepirkuma daļā atsevišķi izvēlas piedāvājumu saskaņā ar izraudzīto piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums, kuru tā nosaka saskaņā ar šādiem piedāvājumu izvērtēšanas kritērijiem:
6.1.1. Iepirkuma 1. daļā:
	Kritērijs
	Maksimālais punktu skaits
	Punktu piešķiršanas kārtība

	Piedāvātā līgumcena (A)
	90
	Punktu skaits kritērijā tiek aprēķināts pēc formulas:
A = (Ax/Ay) x 90, kur:
Ax – zemākā piedāvātā līgumcena (EUR bez PVN), 
Ay – vērtējamā piedāvātā līgumcena (EUR bez PVN).

	Iekārtu energo-efektivitāte (B)
	10
	Kritērijā tiek vērtēta piedāvāto iekārtu 1DV, 5DV un PS kopējā elektrības patēriņa jauda.
Punktu skaits kritērijā tiek aprēķināts pēc formulas:
B = (Bx/By) x 10, kur:
Bx – zemākā piedāvātā iekārtu kopējā elektrības patēriņa jauda, 
By – vērtējamā piedāvātā iekārtu kopējā elektrības patēriņa jauda.

	KOPĀ (C)
	100
	Kopējais iegūto punktu skaits tiek aprēķināts pēc formulas: C=A+B.
Katrā kritērijā iegūto punktu skaits tiek noapaļots līdz divām zīmēm aiz komata.




6.1.2. Iepirkuma 2. daļā:
	Kritērijs
	Maksimālais punktu skaits
	Punktu piešķiršanas kārtība

	Piedāvātā līgumcena (A)
	90
	Punktu skaits kritērijā tiek aprēķināts pēc formulas:
A = (Ax/Ay) x 90, kur:
Ax – zemākā piedāvātā līgumcena (EUR bez PVN), 
Ay – vērtējamā piedāvātā līgumcena (EUR bez PVN).

	Iekārtu energo-efektivitāte (B)
	10
	Kritērijā tiek vērtēta piedāvāto iekārtu DUI 1 un DUI 2 kopējā elektrības pašpatēriņa jauda.
Punktu skaits kritērijā tiek aprēķināts pēc formulas:
B = (Bx/By) x 10, kur:
Bx – zemākā piedāvātā iekārtu kopējā elektrības pašpatēriņa jauda, 
By – vērtējamā piedāvātā iekārtu kopējā elektrības pašpatēriņa jauda.

	KOPĀ (C)
	100
	Kopējais iegūto punktu skaits tiek aprēķināts pēc formulas: C=A+B.
Katrā kritērijā iegūto punktu skaits tiek noapaļots līdz divām zīmēm aiz komata.


6.1.3. Iepirkuma 3. daļā:
	Kritērijs
	Maksimālais punktu skaits
	Punktu piešķiršanas kārtība

	Piedāvātā līgumcena (A)
	100
	Punktu skaits kritērijā tiek aprēķināts pēc formulas:
A = (Ax/Ay) x 100, kur:
Ax – zemākā piedāvātā līgumcena (EUR bez PVN), 
Ay – vērtējamā piedāvātā līgumcena (EUR bez PVN).
Kritērijā iegūto punktu skaits tiek noapaļots līdz divām zīmēm aiz komata.


6.1. Komisija Pretendentu piedāvājumu izvērtēšanu veic šādos posmos (posmu secība var tikt mainīta):
6.1.1. Piedāvājumu noformējuma pārbaude. Komisija izvērtē, vai piedāvājums sagatavots un noformēts atbilstoši Nolikuma II nodaļas prasībām. Pretendentu piedāvājumi, kas nav noformēti atbilstoši Nolikuma II nodaļas prasībām, tiek noraidīti un tālākās netiek vērtēti, ja Komisija konstatē, ka Pretendenta piedāvājuma neatbilstība Nolikuma II nodaļas prasībām ir būtiska.
6.1.2. Tehniskā un finanšu piedāvājuma vērtēšana.
6.1.2.1. Komisija izvērtē Pretendenta iesniegtā tehniskā un finanšu piedāvājuma atbilstību Nolikuma V nodaļā noteiktajām Pasūtītāja prasībām. Piedāvājuma vērtēšanas gaitā Komisija ir tiesīga pieprasīt, lai tiek izskaidrota vai papildināta Pretendenta tehniskajā piedāvājumā iekļautā informācija. Pasūtītājs noraida piedāvājumu, ja tas neatbilst Nolikuma V nodaļā noteiktajām prasībām un šī neatbilstība nav novēršama PIL 41. panta astotās daļas kārtībā.
6.1.2.2. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
6.1.2.3. Komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
6.1.2.4. Ja Komisijai Pretendenta piedāvājums šķiet nepamatoti lēts, tā pieprasa Pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto. Komisija noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
6.1.3. [bookmark: _Ref138126827]Pretendentu kvalifikācijas pārbaude.
6.1.3.1. Komisija veic pretendentu kvalifikācijas atbilstības pārbaudi tikai tam Pretendentam, kuram kuram attiecīgajā Iepirkuma daļā būtu piešķiramas Iepirkuma līguma slēgšanas tiesības. Komisija veic Pretendentu kvalifikācijas pārbaudi, kuras laikā Komisija pārbauda Pretendenta atbilstību Nolikuma IV nodaļā noteiktajām kvalifikācijas prasībām.
6.1.3.2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
6.1.3.2.1. Pretendents neatbilst kādai no Nolikuma IV nodaļā noteiktajām kvalifikācijas prasībām vai nav iesniedzis šo prasību izpildi apliecinošos dokumentus, un šī neatbilstība nav novēršama ar PIL 41. panta sestās daļas kārtībā Pretendenta sniegtu papildu informāciju vai dokumentiem;
6.1.3.2.2. [bookmark: _Ref138126851]Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā.
6.1.4. Piedāvājuma izvēle.
6.1.4.1. [bookmark: _Toc42401997]Komisija Pretendentu iesniegtos piedāvājumus vērtē katrā Iepirkuma daļā atsevišķi, ņemot vērā šādu piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums, kuru tā nosaka saskaņā ar Nolikuma 6.1. punktā noteiktajiem piedāvājumu izvērtēšanas kritērijiem.
6.1.4.2. Ja Komisija pirms pieņem lēmumu par Iepirkuma līguma slēgšanu konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Komisija Iepirkuma 1. un 2. daļā izvēlas piedāvājumu ar viszemāko piedāvāto līgumcenu vai, ja tā ir vienāda, kā arī Iepirkuma 3. daļā – piedāvājumu, kuru iesniedzis Pretendents, kurš iepirkuma līguma izpildei ir paredzējis piesaistīt speciālistus ar apjoma vai sarežģītības ziņā lielāku norādīto pieredzi.
6.1.4.3. Komisija pārbauda, vai Pretendents, kuram būtu piešķiramas līguma slēgšanas tiesības attiecīgajā Iepirkuma daļā, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
6.1.4.4. Komisija, pirms lēmuma pieņemšanas par līguma slēgšanas tiesību piešķiršanu, lai pārliecinātos par Pretendentu, kuram būtu piešķiramas līguma slēgšanas tiesības, ka uz viņu neattiecas Nolikuma III nodaļā norādītie Pretendentu izslēgšanas noteikumi, veic pārbaudi Nolikuma III nodaļā noteiktajā kārtībā.
VII. APAKŠUZŅĒMĒJU UN PERSONĀLA NOMAIŅA
7.1. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
7.2. Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10`000 euro, atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
7.3.4. apakšuzņēmēja maiņas rezultātā tiktu izdarīti tādi grozījumi izraudzītā Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. [bookmark: _Hlk125405899]Pārbaudot jaunā apakšuzņēmēja atbilstību, pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
7.5. [bookmark: _Hlk125405995]Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
VIII. IEPIRKUMA LĪGUMS
8.1. Komisija lēmumu par Iepirkuma rezultātiem paziņo visiem Pretendentiem rakstiski 3 (trīs) darbdienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
8.2. Pasūtītājs slēdz Iepirkuma līgumu ar Komisijas izraudzīto Pretendentu, kurš iesniedzis Nolikuma prasībām atbilstošu piedāvājumu, atbilstoši PIL 60. pantā noteiktajam.
8.3. Iepirkuma līguma projekts ir iekļauts Nolikuma 8. pielikumā. Iesniedzot piedāvājumu, Pretendents piekrīt visiem Iepirkuma līguma noteikumiem un apņemas tos pildīt.
8.4. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar Pretendentu, kura iesniegtais piedāvājums ir nākamais saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo Pretendentu, kura piedāvājums ir nākamauis saimnieciski visizdevīgākais, bet tas atsakās Iepirkuma līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
8.5. Pasūtītājs veic Iepirkuma līguma grozījumus atbilstoši PIL 61. pantā  noteiktajam.
IX. NOLIKUMA PIELIKUMI
1. pielikums – Pretendenta pieteikums dalībai Iepirkumā;
2. pielikums – Tehniskā specifikācija;
3. pielikums – Pretendenta tehniskais un finanšu piedāvājums (forma);
4. pielikums – Pretendenta pieredzes apraksts (forma);
5. pielikums – Pretendenta piesaistītā speciālista pieredzes apraksts (forma);
6. pielikums – Apakšuzņēmēja apliecinājums (forma);
7. pielikums – Nodrošinājuma noteikumi un apliecinājums;
8. pielikums – Līgums (projekts).

